
ACTA PII PP. X. 
CONSTITUTIO APOSTOLICA 


DE SANCTISSIMA EUCHARISTIA PROMISCUO RITU SUMENDA. 


PTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Tradita ab antiquis, haec diu in Ecclesia consuetudo tenuit, ut ad varios, 
pro diversis locis, mores ritusque sacrorum, modo superstitionis et idololatriae 
suspicio omnis eis abesset, fideles peregrini nullo negotio sese accommodarent. 
Quod quidem usu veniebat, pacis et coniunctionis gratia inter multiplicia unius 
Ecclesiae Catholieae membra seu particulares ecclesias confovendae, secundum 
illud saneti Leonis IX. ,nihil obsunt saluti credentium diversae pro loco et 
tempore consuetudines, quando una fides per dilectionem operans bona, quae 
potest, uni Deo commendat omnes" 1). 

Hue accedebat necessitatis causa, cum, qui in exteras regiones advenissent, 
lis plerumque nec sacrae ibi aedes nec sacerdotes ritus proprii suppoterent. Id 
autem eum in ceteris rebus fiebat, quae ad divinum eultum pertinent, tum in 
ministrandis suscipiendisque Sacramentis maximeque Sanctissima Eucharistia. 
Itaque clericis et laicis, qui formatas, quae dicebantur, litteras peregre afferrent, 
patens erat aditus ad eucharisticum ministerium auf epulum in templis alieni 
ritus et Episcopi, presbyteri ac diaconi latini cum graecis hic Romae, graeci 
cum latinis in Oriente divina concelebrabant mysteria; quod usque adeo evasit 
solemne, ut, si secus factum esset, res posset argumento esse discissae vel uni- 
tatis fidei vel concordiae animorum. 

At vero, postquam magnam Orientis christiani partem a centro catholicae 
unitatis lamentabile schisma divellerat, consuetudinem tam laudabilem retinere 
iam diutius non licuit. Quum enim Michaël Caerularius non solum mores cae- 

rimoniasque latinorum maledico dente carperet, verum etiam ediceret aperte 
consecrationem panis azymi illicitam irritamque esse, Romani Pontifices, Apo- 
stolici officii memores, latinis quidem, ad avertendum ab eis periculum erroris 
interdixerunt, ne in pane fermentato Sacramentum conficerent neu sumerent ; 
graecis vero, ad catholicam fidem unitatemque redeuntibus, veniam fecerunt 
communicandi in azymo apud latinos; id quod pro iis temporibus et locis oppor- 
tunum sane erat, imo necessarium. Quum enim nee saepe graeci tune inveni- 
rentur episcopi huie beati Petri cathedrae coniuncti, nee ubique adessent ca- 
tholiea orientalium templa, timendum valde erat, ne orientales catholici ad schi- 
smaticorum ecclesias ac pastores cum certo fidei periculo aecederent, nisi apud 
latinos communicare ipsis licuisset. 

Iamvero felix quaedam rerum commutatio, quae postea visa est fieri, cum 
in Concilio Florentino pax Ecclesiae graecae cum latina convenit, veterem di- 
seiplinam paulisper revocavit. — Nam statuerunt quidem eius Concilii Patres: 
„in azymo sive fermentato pane triticeo Corpus Christi veraciter confici, sacer- 
dotesque in alterutro ipsum Domini Corpus conficere debere, unumquemque 
scilicet iuxta suae Ecclesiae sive occidentalis sive orientalis consuetudinem“ !), 
sed hoe decreto voluerunt sane catholicam veritatem de valida utriusque panis 
consecratione in tuto collocare, minime vero promiseuam communionem inter- 
dicere fidelibus; quibus contra, quin eam confirmandae pacis causa concesse- 
rint, non est dubium. Exstat Isidori, metropolitae Kioviensis et totius Russiae, 
luculentissima epistola, quam, absoluta Florentina Synodo, cuius pars magna 
fuerat et in qua Dorothei patriarchae Antiocheni personam gesserat, Legatus 
a Latere in Lithuania, Livonia et universa Russia dedit anno MCCOCCXL Budae 
ad omnes, qui sub ditione essent Ecclesiae Constantinopolitanae; qua in epi- 
stola, de reconciliata feliciter graecorum cum latinis concordia praefatus, haec 
habet: ,Adiuro vos in D. N. I. C, ne qua divisio vos inter et latinos amplius 
subsistat, cum omnes sitis D. N. I. C. servi, in nomine eius baptisati.. Itaque 
graeci, qui in latinorum regione degant auf in sua regione habeant latinam 
ecclesiam, omnes divinam liturgiam adeant et Corpus D. N. I. C. adorent ae 
corde contrito venerentur, non secus ac id in propria ecclesia quisque faceret, 
nec non et confitendi gratia latinos sacerdotes adeant et Corpus Domini Nostri 
ab eisdem accipiant. Similiter et latini debent ecclesias graecorum adire et di- 
vinam liturgiam auscultare, fide firma Corpus Iesu Christi.bidem adorare. Ut- 
pote quod sit verum I. C. Corpus, sive illud a graeco sacerdote in fermentato, 
sive a latino sacerdote in azymo consecratum fuerit; utcumque enim aequa 
veneratione dignum est,sive azymum sive fermentatum. Latini quoque confi- 
teantur apud saaerdoftes graecos et divinam communionem ab eisdem accipiant, 
eum idem sit utrumque. Ita nempe statuit Conc. Florentinum in publiea Sessione 
die VI. Iunii a. MCOCCXXXIX". 

Etsi autem Isidori testimonio evincitur factam esse a Florentina Synodo 
facultatem fidelibus promiscuo ritu communieandi, tamen facultas huiusmodi 

subsecutis temporibus nec ubique nec semper fuit in usu; ideo praesertim, quia, 
eum male sartam unitatem mature Graeci rescidissent, iam non erat, cur Pon- 
tifiees Romani, quod Isidorus a Florentina Synodo indultum refert, curarent 
observandum. Pluribus nihilominus in locis promiseuae Communionis consue- 
tudo mansit usque ad Benedicti XIV. Decessoris aetatem, qui primus Consti- 
tutione Etsi pastoralis pro Italo-Graecis die XXVI. maii anni MDOCXLII. gra- 
ves ob causas vetuit, ne laici latini Communionem a graecis presbyteris sub 
fermentati specie acciperent, graecis autem propria paroecia destitutis facultatem 
reliquit, ut in azymo apud latinos communicarent. Ubi vero, graecis et latinis 
una simul commorantibus suasque habentibus ecclesias, usus invaluisset Com- 
munionis promiscuae, commisit Ordinariis, ut, si huismodi consuetudo removeri 
sine populi offensione animorumve commotione non posset, omni cum lenitate 
euram operamque in id impenderent, ut semper latini in azymo communicarent, 
graeci in fermentato. Quae autem pro ltalo Graecis Decessor Noster statuit, 
eadem ipse postea ad Melchitas quoque et ad Coptos pertinere iussit eaque 
paulatim ad omnes transierunt Orientales, consuetudine potius quam legis ali- 
cuius praescripto; non ita tamen, ut quandoque Apostolica Sedes idem non in- 
dulserit latinis, quae etiam orientales non destituti ecelesia propria, neque ulla 
urgente necessitate, ut communicarent in azymo, pluries passa est, immo permisit. 

Quod praecipue factum est, posteaquam, animarum studio flagrantes, non- 
nullae religiosae Familiae tum virorum tum mulierum ex variis Europae regio- 
nibus ad Orientis oras advectae, auxilium catholicis diversorum rituum, multi- 
plieatis apud ipsos christianae caritatis operibus collegiisque ad institutionem 
iuventutis ubique apertis, praebuerunt. Cum autem hae Familiae ob frequentem 
Eucharistiae usum quietam et tranquillam inter difficultates et aerumnas vitam 
agerent, ex orientalibus, quod genus valde ad pietatem proclive est, facile ad 
imitationem sui multos excitarunt; qui cum aegre apud suos vel ob distantiam 
locorum vel ob penuriam sacerdotum et templorum, vel etiam ob diversas ri- 
tuum rationes huie desiderio possent satisfacere, ab Apostolica Sede instanter 
gratiam postularunt aecipiendae Eucharistiae more latinorum. Hisce postulatio- 
nibus Aposto'ica Sedes aliquando concessit atque ephebis, qui in latinorum 
collegiis eduearentur, item ceteris fidelibus, qui eorum templa celebrarent ac 
piis consociationibus essent adscripti, permisit, salvis quidem iuribus parocho- 
rum, potissime quoad paschalem Communionem et Viaticum, ut pietatis causa 
intra annum in templis latinorum eucharistico pane a latinis presbyteris con- 
secrato reficerentur. Quin etiam in ipso Concilio Vaticano Commissio peculiaris 
negotiis Rituum Orientalium praeposita hoc inter alia sibi proposuit dubium, 
an expediret relaxare aliquantulum legum ecclesiasticarum severitatem de non 
permiseendis ritibus maxime in Communione Eucharistica veniamque tribuere 
fidelibus communicandi utrovis ritu; cumque eius Commissionis Patres adnuen- 
dum censuissent, decretum eonfecerunt in eam sententiam; quod tamen, abrupto 
temporum iniquitate Concilio, Patribus universis probandum subiicere non li- 
cuit. — Post id temporis S. Congregatio Fidei Propagandae pro negotiis Ri- 
tuum Orientalium, ut solatio consuleret eorum, qui ob inopiam ecclesiarum vel 

sacerdotum proprii ritus a Communione saepius abstinere cogebantur, decretum 
die XVIII. augusti anni MDOCOCCXCIII. edidit, quo, ad promovendam Sacramen- 
torum frequentiam, omnibus fidelibus ritus sive latini sive orientalis habitan- 
tibus, ubi ecclesia aut sacerdos proprii ritus non adsit, facultas in posterum 
tribuitur communieandi non modo in articulo mortis et in Paschate ad obser- 
vandum praeceptum, sed quovis tempore, suadente pietate, iuxta ritum eccle- 
siao loci, dummodo sit catholica. 

Decessor autem Noster Leo XIII. fel. rec. in Constitutione Orientalium 
dignitas Ecclesiarum eiusdem gratiae participes fecit, quicumque propter lon- 
ginquitatem ecclesiae suae, nisi gravi cum incommodo, eam adire non possent. 
Simul vero prohibuit, ne in collegiis latinis, in quibus plures alumni orientales 
numerarentur, latino more hi communicarent; praecepitque, ut accirentur eius- 
dem ritus sacerdotes, qui sacrum facerent et saeratissimam Eucharistiam illis 
distribuerent, saltem diebus dominicis ceterisque de praecepto occurrentibus 
festis, quovis sublato privilegio. Sed tamen experiendo est cognitum, non ubi- 
que facile inveniri sacerdotes orientales, qui, eum alibi occupati sint in mini- 
sterio animarum, diebus dominicis et festis, atque adeo ipsis profestis diebus 
queant collegia adire latinorum, ut pueris puellisque esurientibus panem ange- 
licum ministrent. 

Quamobrem non raro supplicatum est huic Apostolicae Sedi, ut disciplinam 
Ecclesiae tanta in re indulgentius temperaret. Quae preces supplices, post edi- 
tum die XX. Decembris MCMV per S. Congregationem Concilii decretum No- 
strum Sacra Tridentina Synodus de quotidiana Communione Eucharistica, 
multo frequentiores fuerunt ab orientalibus, qui veniam petebant transeundi 
ad ritum latinum, quo facilius possent coelesti dape recreari; in eisque non 
pauci numerabantur pueri ac puellae, qui hoc ipsum beneficium participare 
percuperent. 

Itaque, eonsiderantibus Nobis fidem catholicam de valida consecratione 
utriusque panis, azymi et fermentati, tutam esse apud omnes; insuper comper- 
tum habentibus complures esse tum latinos tum orientales, quibus illa promis- 
eui ritus interdietio et fastidio et offensioni sit, exquisita sententia sacri Con- 
silii christiano nomini propagando pro negotiis Orientalium Rituum, re mature 
perpensa, visum est omnia illa antiquare decreta, quae ritum promiseuum in 
usu Sanctissimae Eucharistiae prohibent vel coangustant atque omnibus et la- 
tinis et orientalibus facultatem facere sive in azymo sive in fermentato apud 
sacerdotes catholicos, in ecclesiis cuiusvis ritus cotholicis, secundum pristinam 
Ecelesiae consuetudinem, augusto Corporis Domiui Sacramento sese reficiendi, 
ut „omnes et singuli, qui christiano nomine censentur, in hoe concordiae sym- 
bolo iam tandem aliquando conveniant et concordent" 1), 

Equidem confidimus, quae hic praeseribuntur a Nobis, ea dilectis filiis, 
quot habemus in Oriente, ex quovis ritu, admodum fore utilia non solum ad 
inflammandum in eis pietatis ardorem, sed etiam ad mutuam eorum concordiam 

confirmandam. — Etenim quod ad pietatem attinet, nemo non videt divinam 
Eucharistiam, a Patribus Ecclesiae latinis graecisque quotidianum christiani 
hominis panem solitam appellari, utpote qua sustentetur et alatur tamquam 
valetudo animae, multo magis frequentandam eis esse, quorum caritas vel fides, 
seu ipsa supernaturalis vitae principia, maiore in discrimine versentur. Quare 
catholici orientales, quibus est in media multitudine schismaticorum habitandum, 
non ex periculoso eorum convictu aliquod fidei caritatisque detrimentum ca- 
pient, si hoc se cibo coelesti roborare consueverint, sed magnum et perpetuum 
in se vitae spiritualis sentient incrementum. — Quod spectat alterum, patet 
proclive factu usque adhuc fuisse, ut inter homines unius fidei sed diversorum 
rituum ex eo, quod alii aliis facilius possent Corporis Christi esse participes, 
causae aemulationum et discordiarum exsisterent. Nunc autem, cum huius men- 
sae, quae symbolum, radix atque principium est catholicae unitatis, promiscuam 
esse omnibus fidelibus communicationem volumus, pronum est debere inter 
ipsos increscere animorum concordiam, „quoniam unus panis, ait Apostolus, 
unum corpus multi sumus, omnes, qui de uno pane participamus" !). 

Haee Nos igitur de Apostolicae potestatis plenitudine statuimus et sancimus: 

I. Saeris promiscuo ritu operi sacerdotibus ne liceat; propterea suae quis- 
que Ecclesiae ritu Sacramentum Corporis Domini eonficiant et ministrent. 

II. Ubi necessitas urgeat nec sacerdos diversi ritus adsit, licebit sacerdoti 
orientali, qui fermentato utitur, ministrare Eucharistiam consecratam in azymo; 
vicissim latino aut orientali, qui utitur azymo, ministrare in fermetato; at suum 
quisque ritum ministrandi servabit. 

HI. Omnibus fidelibus cuiusvis ritus datur facultas, ut pietatis causa Sa- 
cramentum Eucharisticum quolibet ritu confectum suscipiant. 

IV. Quisque fidelium praecepto Communionis paschalis ita satisfaciet, si 
eam suo ritu accipiat et quidem a parocho suo, eui sane in ceteris obeundis 
religionis officiis addictus manebit. 

V. Sanctum Viaticum moribundis ritu proprio de manibus proprii parochi 
accipiendum est; sed, urgente necessitate, fas esto a sacerdote quolibet illud 
accipere, — qui tamem ritu suo ministrabit. 

VI. Unusquisque in nativo ritu permanebit, etiamsi consuetudinem diu 
tenuerit communicandi ritu alieno; neque ulli detur facultas mutandi ritus, nisi 
cui iustae et legitimae suffragentur causae, de quibus Sacrum Consilium Fidei 
Propagandae pro negotiis Orientalium iudicabit. In his vero causis numeranda 
non erit consuetudo, quamvis diuturna, ritu alieno communicandi. 

Quaecumque autem his litteris decernimus, constituimus, declaramus, ab 
omnibus, ad quos pertinet, inviolabiliter servari volumus et mandamus, nec ea 
notari, in controversiam vocari, infringi posse, ex quavis, licet privilegiata causa, 
colore et nomine; sed plenarios et integros effectus suos habere, non obstan- 
tibus Apostolicis, etiam in generalibus ac provincialibus conciliis editis, consti- 
tutionibus, nec non quibusvis etiam confirmatione Apostolica vel quavis alia 

firmitate roboratis, statutis, consuetudinibus ae praescriptionibus; quibus omni- 
bus, perinde ae si de verbo ad verbum hisce litteris inserta essent, ad prae- 
missorum effectum, specialiter et expresse derogamus et derogatum esse vo- 
lumus, ceterisque in contrarium facientibus quibuslibet. — Volumus autem, ut 
harum litterarum exemplis etiam impressis, manuque Notarii subseriptis et per 
constitutum in ecclesiastica dignitate virum suo sigillo munitis, eadem habeatur 
fides, quae praesentibus hisce litteris ostensis haberetur. 

Datum Romae apud S. Petrum, anno Incarnationis Dominicae millesimo 
nongentesimo duodecimo, in festo Exaltationis S. Crucis, XVIII. Kalendas 
octobres, Pontificatus Nostri anno decimo. 


A. CARDINALIS AGLIARDI Fr. H. M. CARDINALIS GOTTI 
S. R. E. Cancellarius. S. C. de Propaganda Fide Praefectus. 

S. CONGREGATIO S. OFFICII 
(SECTIO DE INDULGENTIIS). 


CONCEDITUR INDULGENTIA PLENARIA IN HONOREM BEATAE MARIAE VIRGINIS 
IMMACULATAE, PRIMO SABBATO CUIUSLIBET MENSIS LUCRANDA. 


(Ez audientia Sanctissimi, die 19. iunii 1912) 


Sanctissimus D. N. D. Pius div. Prov. Pp. X. ad augendam fidelium devo- 
tionem erga gloriosissimam Dei Matrem Immaculatam et ad fovendum pium 
reparationis desiderium, quo fideles ipsi cupiunt quandam exhibere satisfactio- 
nem pro execrabilibus blasphemiis, quibus Nomen augustissimum et excelsae 
praerogativae eiusdem beatae Virginis a scelestis hominibus impetuntur, ultro 
concedere dignatus est, ut universi, qui primo quolibet sabbato cuiusvis mensis 
confessi ac sacra Synaxi refecti, peculiaria devotionis exercitia in honorem Bea- 
tae Virginis Immaculatae in spiritu reparationis, ut supra, peregerint et ad 
mentem Summi Pontificis oraveriut, Indulgentiam plenariam, defunctis quoque 
applieabilem, lucrari valeant. Praesenti in perpetuum valituro absque ulla 
Brevis expeditione. Contrariis quibuscumque non obstantibus. 


M. CARD. RAMPOLLA. 
(L. S) Ft D. Archiep. Seleucien, Ads. S. O. 

I. 
QUOAD COMMUNIONEM INFIRMARUM IN MONASTERIIS CLAUSURAE PAPALIS. 


Edito a S. C. Concilii die 20. decembris 1905. Decreto Sacra Tridentina 
Synodus, quo inter alia praescribitur, ut Communio frequens et quotidiana 
praesertim in religiosis Institutis cuiusvis generis promoveatur, earum consu- 
lendum quoque erat sorti infirmarum, quae intra septa monasteriorum clausu- 
rae papalis decumbunt; quum ipsa clausura, prout determinatur in iure cano- 
nico vigenti, aliquod in praxi videretur parere incommodum ad frequentiorem 
earum aegrotantium Communionem, praesertim ex eo, quod regulariter nonnisi 
confessarius et in eius defectu capellanus, et, si sacerdos sit regularis, a socio 
comitatus, monasterii claustra ingredi valeat ad Sacramenta infirmis ministranda. 

Quare Emi ac Rmi Patres Cardinales S. C. de Religiosis, occasione arrepta 
quorumdam dubiorum, quae ad rem proposita fuerant, die 30. augusti 1912. in 
plenario coetu ad Vaticanum habito quoad Communionem infirmis deferendam 
in monasteriis clausurae papalis sequentia decernere existimarunt, nempe: In 
defectu confessarii vel capellani tertius sacerdos, etiam regularis, licet sine 
Socio, legitime vocatus de licentia episcopi, qui pro hac licentia nomine ipsius 
episcopi concedenda etiam abbatissam seu superiorissam habitualiter designare 
poterit, sacram Communionem infirmis valeat deferre Religiosis, quae ad eccle- 
siae crates descendere nequeunt. Oportet autem, quatuor religiosae maturae 
aetatis, si fieri possit, ab ingressu in clausuram usque ad egressum, sacerdo- 
tem comitentur, qui sacram pyxidem aliquas consecratas particulas continentem 
deferre, sacram Communionem administrare, reverti ad ecclesiam eamdemque sa- 
cram pyxidem reponere debet servatis rubricis a Rituali Romano pro Commu- 
nione infirmorum statutis. 

Et hane Emorum Patrum sententiam et resolutionem Ssmus Dominus no- 
ster Pius Papa Decimus ad relationem subseripti Secretarii die 1. septembris 
1912. ratam habere et confirmare dignatus est. Contrariis non obstantibus qui- 
buscumque. 

Datum Romae ex Secretaria sacrae Congregationis de Religiosis, die 
1. septembris 1912. 


IT. 
DUBIUM QUOAD INDULTA ABSTINENTIAE ET IEIUNII RELATE AD RELIGIOSOS. 


Rmus D. Antonius Fiat, Superior generalis Congregationis Missionis et 
Filiarum a Caritate, a S. ©. de Religiosis sequentis dubii solutionem expostu- 
lavit, nimirum: 

Utrum in indultis apostolicis, quibus mitigationes vel dispensationes con- 
ceduntur ab abstinentia et ieiunio in regionibus intra et extra Europam, prae- 
sertim in America Latina, comprehendantur Familiae religiosae ibi degentes ? 

Emi autem ac Remi Patres Cardinales sacrae eiusdem Congregationis, in 
aedibus Vaticanis adunati die 30. augusti 1912, re maturo examine perpensa, 
responderunt: 

I. Affirmative quoad abstinentiam et ieiunium a lege Ecclesiae generali 
praescripta, nisi ab indulto excludantur religiosi. 

II. Negative quoad abstinentiam et ieiunium a propriis Regulis et Consti- 
tutionibus statuta, nisi in indulto expresse de hac dispensatione mentio habeatur. 
Non servantes ig;tur huiusmodi abstinentiam et ieiunium transgrediuntur qui- 
dem Regulam et Constitutionem, non autem legem Ecclesiae; ideoque culpam 
tantum et poenam incurrunt a Constitutionibus vel Regulis statutam. 

III. Quoad vero Religiosos in America Latina degentes, standum novis- 
simo Indulto per Secretariam Status concesso die 1. iannuari an. 1910. 

Quas Emorum DD. Cardinalium responsiones Ssmus Dominus noster Pius 
Papa X. ad relationem infrascripti Secretarii die 1. septembris 1919. adprobare 
et confirmare dignatus est. 

Contrariis non obstantibus quibuscumque. 

Datum Romae ex Secretaria sacrae Congregationis de Religiosis die 


1. septembris 1912. 
TII. 


DUBIUM QUOAD RELIGIOSOS VOTORUM SOLEMNIUM DEGENTES AD TEMPUS 
EXTRA CLAUSTRA. 


Quaesitim est ab hac sacra Congregatione negotiis religiosorum Sodalium 
praeposita, utrum Religiosus, habitu regulari dimisso, extra claustra ad tempus 
degens indulto apostolico, cum facultate ab episcopo obtenta celebrandi Missam 
et alia opera sacerdotis propria peragendi, subsit eidem Ordinario, ita ut epi- 
scopus habeat in eum iurisdictionem et auctoritativam et dominativam potesta- 
tem, quamvis in Rescripto desit consueta formula: Ordinario loci subsit in vim 
quoque solemnis obedientiae voti. 

Emi autem ac Rmi Patres Cardinales sacrae eiusdem Congregationis, in 
plenariis Comitiis ad Vaticanum adunatis die 30. augusti 1912., praehabito duo- 
rum ex officio Consultorum voto et re mature perpensa, responderunt : 

Affirmative, facto verbo cum Sanctissimo. 

Sanetitas porro Sua, ad relationem infrascripti Secretarii, die 1. septem- 
bris 19129. responsionem Emorum Patrum adprobare et confirmare dignata est. 
Contrariis non obstantibus quibuscumque. 

Datum Romae ex Secretatia sacrae Congregationis de Religiosis, die 
1. septembris 1912. 

Fr. I. C. CARD. VIVES, Praefectus. 
(L. S) T Donatus, Archiep. Ephesinus, Secretarius. 


Z KONSYSTORZA BISKUPIEGO. 


W Tarnowie, dnia 20. pazdziernika 1912. 


Ks. Dr W4adystaw Mysor $ Leon 
Kanclerz. Biskup 

